XOXO (ալբոմ)

XOXO, հարավկորեական EXO  բոյ բենդի առաջին ստուդիական ալբոմը, որը թողարկվել է 2013 թվականի հունիսի 3-ին S.M. Entertainment-ի կողմից՝ կորեական և չինական տարբերակներով։ Ալբոմը համարվում է խմբի առաջին «Mama» (2012) մինի ալբոմի շարունակությունը։ Ինչպես խմբի ամբողջ երաժշտությունը, այս ալբոմը նույնպես թողարկվել է երկու տարբերակներով՝

կորեական «Kiss» և չինական «Hug»։

Երկու սինգլները թողարկվել են XOXO ալբոմից. "Wolf" և "Growl", վերջինս եղել է ալբոմի փոփոխված տարբերակի գլխավոր սինգլը և թողարկվել է 2013 թվականի օգոստոսի 5-ին։ Երկու սինգլներն էլ ընդգրկվել են Gaon Singles Chart հիթ-շարքի լավագույն սինգլների տասնյակում, իսկ «Growl» սինգլը զբաղեցրել է 3-րդ հորիզոնականը Billboard Korea K-Pop Hot 100 հիթ-շարքում։  2013 թվականին ալբոմը ստացել է «Տարվա ալբոմ» մրցանակը 2013 Mnet Asian Music Awards մրցանակաբաշխության ժամանակ և ավելի քան 1 միլիոն տպաքանակով դարձել է ամենավաճառվող ալբոմը Կորեայում 2001 թվականից 2017 թվականները ընկած հատվածում։

Նախապատմություն 
Ալբոմի սինգլը՝ "늑대와 미녀" ("The Wolf and the Beauty"), անգլերենով հայտնի է որպես "Wolf", որի երաժշտության հեղինակներն են Վիլ Սիմսը, Nermin Harambasic  Dsign Music-ից և S.M. Entertainment-ից երգերի հեղինակ Kenzie-ին։ Կենզին ներկայացրել է երգերի կորեական տարբերակների խոսքերը, իսկ Ժոու Վեյջին գրել է չինական տարբերակի երգերի բառերը՝ չինարենով, "狼与美女":  Յու Յանգ Ջինը ապահովել է ֆոնային վոկալը։ Երգի համար պարը բեմադրել է Տոնի Տեստան։ Մի քանի շոուներում ինչպիսին է՝ «Arirang's After School Club» շոուն, անդամները բացատրում են, որ պարը ունի 3 տարրեր. ծառերը և անտառը, քարանձավը և ինքնին գայլը։ Խմբի անդամ Քրիսը ասել է, որ պահանջվել է 3-ից 4 ամիս, որպեսզի ցածրացնեն պարի բեմադրությունը, դրա բարդության պատճառով:  2013 թվականի փետրվարին տեղի է ունեցել երգի դեմո տարբերակի արտահոսք, ի պատասխան որի, պրոդյուսեր Ռայան Ջհումը 2013 թվականի մայիսի 29-ին  նախազգուշացրել է ապօրինի ներբեռնողներին. «... Ես կհաղորդեմ  ՀԴԲ-ին և սպասարկման բաժնին բոլոր հղումների համար ... »։

Մի քանի «զարգացնող» թրեկներ թողարկվել և ձայնագրվել են 2011 թվականին, մինչ Exo խմբի պաշտոնական առաջնաելույթը, ժամանցի ինդուստրիայում, բայց այդպես էլ չեն հայտնվել նրանց առաջին «Mama» մինի ալբոմում։  Այդ երգերից մի քանիսը ընդգրկվել են «XOXO» ալբոմում, այդ թվում՝ "Black Pearl" և "My Lady" երգերը:

2013 թվականի հուլիսին թողարկվել է «XOXO» ալբոմի վերամշակված տարբերակը՝ անվանափոխված «으르렁 (Growl)» և երեք լրացուցիչ երգերով։ Այս հրատարակության գլխավոր սինգլն է դարձել "Growl" () երգը։ Երգը թողարկվել է կորեական և չինական ("咆哮") տարբերակներով։ Երգի հեղինակներն են Հյուկ Շինը (Joombas), DK-ն, Ջորդան Քիլեն, Ջոհն Մաժորը և Ջարահ Գիբսոնը, "Growl-ը" պարային փոփ երգ է ժամանակակից R&B-ի և ֆրանկի ազդեցությամբ։ Հուլիսի 27-ին սինգլը շտապ թողարկվել է, երբ խմբի տեսանյութը, որտեղ նրանք աշխատում են երգի կորեական տարբերակի վրա, ներբեռնվել է տեսանյութերի փոխանակման համար նախատեսված տարբեր կայքերում։

Թողարկում և առաջմղում
2013 թվականի մայիսի 30-ին թողարկվել են "Wolf" երգի չինական և կորեական տարբերակների երաժշտական տեսահոլովակները,  իսկ երգն առաջին անգամ կատարել են M.net հեռուստաալիքի «M! Countdown» երաժշտական ծրագրում։ Երկու տարբերակները թվային ձևաչափով թողարկվել են 2013 թվականի հունիսի 3-ին, և նույն օրը, Հարավային Կորեայում թողարկվել է ամբողջ «XOXO» ալբոմի ֆիզիկական տարբերակը՝ "Kiss" հրատարակությունը՝ կորեերենով, իսկ "Hug" հրատարակությունը՝ չինարենով։  2013 թվականի հունիսի 3-ին SBS հեռուստաալիքի Inkigayo հեռուստաշոուում ելույթ ունենալուց հետո Exo-ն այցելել և շնորհակալություն է հայտնել 2000 երկրպագուներին, ովքեր սպասել են նրանց SBS-ի հարևանությամբ գտնվող այգում, որպեսզի հանդիպեն նրանց հետ։ Չինական տարբերակի ելույթը ցուցադրվել է հունիս ամսվա կեսերին, հայտնի չինական Happy Camp շոուի եթերում։

Ալբոմը հասել է ավելի քան 300,000 կոլեկտիվ նախնական պատվերների, և զբաղեցրել է առաջին հորիզոնականը Billboard World Album Chart հիթ-շարքում թողարկումից մեկ շաբաթ անց։ 2013 թվականի դեկտեմբերի դրությամբ, ալբոմի կորեական և չինական տարբերակները, ինչպես նաև դրանց վերաթողարկված տարբերակները, միասին վաճառվել են ավելի քան 1070 000 օրինակ, որը նրան դարձնում է տարվա ամենավաճառված ալբոմը քեյ փոփ ինդուստրիայում։ Վաճառելով ավելի քան մեկ միլիոն օրինակ՝ «XOXO» ալբոմը նաև դարձավ Կորեայում ամենաշատ վաճառված ալբոմը վերջին 12 տարիների ընթացքում։

Երգացանկ

XOXO (original edition)

Growl (repackaged edition)

Հիթ-շարքեր
Կորեական և չինական տարբերակներ

Combined version

Վաճառք և առաքում

Ալբոմի վաճառք

XOXO

Growl (Repackage)

Թողարկման պատմություն

Մրցանակներ և անվանակարգեր

Երաժշտական հեռուստահաղորդումների մրցանակներ

Ծանոթագրություններ 

Սինգլներ
EXO խմբի ալբոմներ